[pic] | KOMISIJA EVROPSKIH SKUPNOSTI |

Bruselj, 26.11.2008

COM(2008) 828 konč.

2005/0237 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

DIREKTIVE EVROPSKEGA PARLAMENTA IN SVETA o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0237 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

DIREKTIVE EVROPSKEGA PARLAMENTA IN SVETA o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav

(Besedilo velja za EGP)

1. UVOD

Točka (c) tretjega pododstavka člena 251(2) Pogodbe ES določa, da Komisija pripravi mnenje o spremembah, ki jih predlaga Evropski parlament na drugi obravnavi. Mnenje Komisije o 34 spremembah, ki jih je predlagal Parlament, je navedeno spodaj.

2. OZADJE

Datum predložitve predloga Evropskemu parlamentu in Svetu (dokument COM(2005) 587 konč. – 2005/0237COD): | 30. januar 2006 |

Datum mnenja Evropskega ekonomsko-socialnega odbora: | 13. september 2006 |

Datum mnenja Odbora regij: | 15. junij 2006 |

Datum mnenja Evropskega parlamenta, prva obravnava: | 25. april 2007 |

Datum sprejetja skupnega stališča: | 6. junij 2008 |

Datum mnenja Evropskega parlamenta, druga obravnava: | 24. september 2008 |

3. NAMEN PREDLOGA

Cilj predloga je preoblikovanje sedanjega sistema, s katerim Skupnost odobrava organe, ki jih države članice pooblastijo za inšpekcijske preglede in potrjevanje varnosti ladij v skladu z mednarodnimi sporazumi (klasifikacijski zavodi), sistema, ki je bil vzpostavljen z Direktivo 94/57/ES (UL L 319 z dne 12. decembra 1994, str. 20). Za to četrto posodobitev te direktive se uporabi tehnika prenovitve.

Podrobneje, cilji predloga prenovitve so:

1. krepiti sisteme spremljanja priznanih organizacij z ustanovitvijo organa za potrjevanje njihovih sistemov upravljanja kakovosti, ki je skupen navedenim organizacijam, vendar neodvisen;

2. poenotiti sedanji dvojni sistem običajne in omejene odobritve, kar bi pomenilo, da se bo odslej odobritev podeljevala na podlagi kakovosti storitve in uspešnosti zadevnih organizacij, njihova velikost pa pri tem ne bo več pomembna;

3. poenostaviti in izboljšati strukturo meril Skupnosti za odobritev, tako da ta postanejo strožja;

4. preoblikovati sistem kazni, ki trenutno določa le začasni odvzem ali umik odobritve; cilj predloga je vzpostaviti sistem bolj premišljenih in učinkovitejših finančnih kazni, medtem ko bi ohranili možnost umika v najresnejših primerih;

5. uvesti vzajemno priznavanje potrdil o klasifikaciji med priznanimi organizacijami (potrdil o skladnosti z notranjimi tehničnimi predpisi teh organov), predvsem tistih, ki urejajo pomorsko opremo in so izdani na podlagi enakovrednih tehničnih standardov;

6. pojasniti področje uporabe in olajšati uporabo nekaterih določb Direktive.

4. MNENJE KOMISIJE O SPREMEMBAH, KI JIH PREDLAGA EVROPSKI PARLAMENT

4.1 Spremembe, ki jih Komisija sprejme

Komisija v celoti sprejme spremembe 1, od 14 do 17, od 19 do 24, 33 in 34.

Deloma sprejete spremembe

- Komisija sprejme del a) spremembe 8, ne sprejme pa dela b), ki znova navaja mnenje Parlamenta s prve obravnave, saj zaradi razlogov, ki jih je navedla v mnenju z dne 11. junija 2008[1], meni, da skupno stališče zagotavlja ustreznejše besedilo.

Načeloma sprejete spremembe

- Komisija načeloma lahko sprejme spremembe 10, 11 in 12 , če vključujejo elemente iz njenega predloga direktive o izpolnjevanju obveznosti države zastave; vendar pa se morajo opredelitve, ki se uvajajo s temi spremembami, uporabljati le za določbe, ki zadevajo obveznosti držav zastav.

Komisija ugotavlja, da je Svet dosegel politični dogovor v zvezi s svojim predlogom direktive o obveznostih države zastave. Ta politični dogovor zadeva vsebino sprememb 1, od 10 do 12, od 14 do 17, od 19 do 24 in 33, zato te spremembe z vidika usklajevalnega postopka niso več potrebne.

4.2 Spremembe, ki jih Komisija zavrne

- Komisija zavrne spremembe od 2 do 7, 9, 13, 18 in od 25 do 32, ki znova navajajo mnenje Parlamenta s prve obravnave, saj zaradi razlogov, ki jih je navedla v mnenju z dne 11. junija 2008, meni, da skupno stališče zagotavlja ustreznejše besedilo.

5. SKLEPNA UGOTOVITEV

Komisija v skladu s členom 250(2) Pogodbe ES spremeni svoj predlog, kot je navedeno zgoraj.

[1] COM(2008) 370 konč.